1989L0361 — SL — 03.09.2008 — 001.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA SVETA z dne 30. maja 1989 o čistopasemskih plemenskih ovcah in kozah (89/361/EGS) (UL L 153, 6.6.1989, p.30)

spremenjena z:









▼B

DIREKTIVA SVETA

z dne 30. maja 1989

o čistopasemskih plemenskih ovcah in kozah

(89/361/EGS)







SVET EVROPSKIH SKUPNOSTI JE ob upoštevanju Pogodbe o ustanovitvi Evropske gospodarske skupnosti in zlasti člena 43 Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ob upoštevanju mnenja Ekonomsko-socialnega odbora ( 3 ), ker zasedata reja in vzreja ovc in koz pomembno mesto v kmetijstvu Skupnosti; ker lahko ti dejavnosti predstavljata vir dohodka za del kmečkega prebivalstva; ker bi bilo potrebno spodbujati rejo ovc in koz in ker so zadovoljivi rezultati v tem pogledu močno odvisni od rabe čistopasemskih živali; ker obstajajo razlike glede vpisa v rodovniške knjige; ker te razlike predstavljajo oviro v prometu znotraj Skupnosti; ker popolna sprostitev prometa posledično zahteva uskladitev, zlasti glede vpisa v rodovniške knjige; ker je za odstranitev teh razlik, kar bo prispevalo k povečanju produktivnosti kmetijstva v sektorju, potrebna sprostitev prometa znotraj Skupnosti; ker lahko države članice zahtevajo, da so predložena zootehniška spričevala, sestavljena skladno s postopki Skupnosti; ker je treba uvesti določila za preprečevanje uvoza čistopasemskih plemenskih ovc in koz iz tretjih dežel, pod pogoji, ki niso strožji od tistih, ki se uporabljajo znotraj Skupnosti; ker je treba sprejeti izvedbene ukrepe v zvezi z nekaterimi tehničnimi vidiki; ker je treba za izvedbo načrtovanih ukrepov zagotoviti tesno sodelovanje med državami članicami in Komisijo znotraj Stalnega odbora za zootehniko, SPREJEL NASLEDNJO DIREKTIVO:







Člen 1

1. Ta direktiva se nanaša na zootehniško problematiko, ki se lahko pojavi v prometu znotraj Skupnosti, s čistopasemskimi plemenskimi ovcami in kozami, njihovim semenom, jajčnimi celicami in zarodki.

2. Do uveljavitve teh določil Skupnosti se glede prometa znotraj Skupnosti uporabljajo nacionalna pravila o zdravstvenem varstvu živali, pod pogojem, da so skladna s splošnimi določili Pogodbe o ustanovitvi EGS.

Člen 2

V tej direktivi se uporabljajo naslednje opredelitve:

(a) „čistopasemska plemenska ovca in koza“: je vsaka žival vrste ovca ali koza, katerih starši in stari starši so vpisani ali registrirani v rodovniških knjigah iste pasme in, ki je sama vpisana ali registrirana in ustrezna za vpis vanje;

(b) „rodovniška knjiga“: je vsaka knjiga, register, datoteka ali medij podatkov: — ki jo vodi rejska organizacija ali združenje, uradno priznano s strani države članice, v kateri je bilo ustanovljeno, ali uradni organ zadevne države članice, in — kjer so vpisane čistopasemske plemenske ovce in koze določene pasme, z navedbo njihovih prednikov.

Člen 3

1. Država članica ne sme iz zootehniških razlogov prepovedati, omejiti ali ovirati:

— prometa znotraj Skupnosti s čistopasemskimi plemenskimi ovcami in kozami, njihovim semenom, jajčnimi celicami in zarodki,

— uradnega priznanja rejske organizacije ali združenja, ki vodi ali vzpostavlja rodovniško knjigo, v skladu s členom 4.

2. Vendar pa lahko države članice še naprej uporabljajo svoje nacionalne predpise, ki so skladni s splošnimi pravili Pogodbe o ustanovitvi EGS, dokler ne začnejo veljati sklepi Skupnosti iz členov 4 in 6.

Člen 4

Komisija določi pred 1. januarjem 1991, v skladu s postopkom, določenim v členu 8:

— merila za priznanje rejskih organizacij ali združenj, ki vodijo ali vzpostavijo rodovniške knjige,

— merila za vpis ali registracijo v rodovniško knjigo,

— metode za merjenje in ocenjevanje proizvodnostih lastnosti in za napovedovanje genetske vrednosti čistopasemskih plemenskih ovc in koz,

— merila za potrjevanje plemenske živali za uporabo njenega semena, jajčnih celic ali zarodkov.

▼M1

Člen 5

Države članice pripravijo in posodabljajo seznam organov iz prve alinee člena 2(b), ki so uradno odobreni za vodenje ali vzpostavljanje rodovniških knjig in izpolnjujejo pogoje, določene v skladu s prvo alineo člena 4, ter ga dajo na voljo drugim državam članicam in javnosti.

Podrobna pravila za enotno uporabo tega člena se lahko sprejmejo v skladu s postopkom iz člena 8.

▼B

Člen 6

Države članice lahko zahtevajo, da čistopasemske plemenske ovce in koze, njihovo seme, jajčne celice in zarodke v prometu spremlja zootehniško spričevalo, sestavljeno v skladu z vzorcem, ki ga določi Komisija po postopku določenem v členu 8.

Člen 7

Do uvedbe pravil Skupnosti na tem področju, zootehniški pogoji za uvoz čistopasemskih plemenskih ovc in koz, njihovega semena, jajčnih celic in zarodkov iz tretjih držav, ne smejo biti ugodnejši od tistih, ki urejajo promet znotraj Skupnosti.

Člen 8

Če je treba ravnati po postopku iz tega člena, deluje Stalni odbor za zootehniko, ustanovljen s Sklepom 77/505/EGS ( 4 ), v skladu s pravili določenimi v členu 11 Direktive 88/661/EGS ( 5 ).

Člen 9

Države članice sprejmejo zakone in druge predpise, potrebne za uskladitev s to direktivo, najpozneje do 1. januarja 1991. O tem takoj obvestijo Komisijo.

Člen 10

Ta direktiva je naslovljena na države članice.